CELEX: 32020D1638
Language: bg
Date: 2020-11-05 00:00:00
Title: Решение (ЕС) 2020/1638 на Съвета от 5 ноември 2020 година относно позицията, която трябва да се заеме от името на Европейския съюз в рамките на Международния съвет по кафе

6.11.2020   
               
               
                  BG
               
               
                  Официален вестник на Европейския съюз
               
               
                  L 371/1
               
            
         РЕШЕНИЕ (ЕС) 2020/1638 НА СЪВЕТА
         от 5 ноември 2020 година
         относно позицията, която трябва да се заеме от името на Европейския съюз в рамките на Международния съвет по кафе
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Международното споразумение по кафето („МСК“) беше сключено от Съюза с Решение на Съвета 2008/579/ЕО (1) и влезе в сила на 2 февруари 2011 г.
                  
               
                     (2)
                  
                  
                     В съответствие с член 48, параграф 1 от МСК споразумението остава в сила за срок от десет години от датата, на която влезе в сила временно или окончателно, освен в случай на продължаване или на прекратяване на действието му в съответствие с посочения член.
                  
               
                     (3)
                  
                  
                     Съгласно член 9 от МСК Международният съвет по кафе, като върховен орган на Международната организация по кафе („МОК“), е органът, който отговаря за изпълнението на всички функции, необходими за изпълнение на разпоредбите на МСК. Съгласно член 48, параграф 3 от МСК Международният съвет по кафе може да реши да продължи срока на действие на МСК след датата на изтичане на срока му на действие за един или повече последователни периоди, чиято обща продължителност не надхвърля осем години.
                  
               
                     (4)
                  
                  
                     На 11 септември 2020 г. по време на своята 127-а сесия Международният съвет по кафе одобри Резолюция 471 за удължаване на срока на действие на МСК с една година.
                  
               
                     (5)
                  
                  
                     Като се има предвид значението на сектора на кафето за редица държави членки и за икономиката на Съюза е в интерес на Съюза да може да участва в МСК до временното или окончателното влизане в сила на ново споразумение.
                  
               
                     (6)
                  
                  
                     Целесъобразно е да се установи позицията, която трябва да се заеме от името на Съюза в рамките на Международния съвет по кафе, тъй като решенията на Международния съвет по кафе за продължаването на срока на действие на МСК са обвързващи за Съюза.
                  
               
                     (7)
                  
                  
                     Съгласно член 48, параграф 3 от МСК Съюзът би могъл да възрази срещу решението на Международния съвет по кафе за продължаване на срока на действие на МСК преди изтичането му.
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Международния съвет по кафе, е следната:
            
                        а)
                     
                     
                        Да не се противопоставя на решението на Международния съвет по кафе да продължи срока на действие на МСК с една година, както е посочено в Резолюция 471, одобрена на 127-ата сесия на Международния съвет по кафе,
                     
                  
                        б)
                     
                     
                        Ако е необходимо, на следващите заседания на Международния съвет по кафе да гласува в подкрепа на продължаването на срока на действие на МСК за периоди, чиято обща продължителност не надвишава осем години след първоначалната дата на изтичане на срока на действие на МСК, или до временното или окончателното влизане в сила на ново споразумение, в зависимост от това кое от двете събития настъпи първо.
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 5 ноември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Решение 2008/579/ЕО на Съвета от 16 юни 2008 г. относно подписването и сключването от името на Европейската общност на Международното споразумение по кафето от 2007 година (ОВ L 186, 15.7.2008 г., стр. 12).